José Ángel Cuerda

José Ángel Cuerda Montoya, nado en Vitoria  en 1934, é un avogado e político do País Vasco. Foi o primeiro alcalde de Vitoria da etapa democrática tras a morte do ditador Francisco Franco e exerceu o cargo dende 1979 até 1999, sendo elixido alcalde cinco veces consecutivas.

 Traxectoria política 
Iniciou a súa militancia no Partido Nacionalista Vasco  (PNV), partido que abandonou temporalmente para unirse a Eusko Alkartasuna (EA) en 1986; en xaneiro de 1990 volveu ao PNV. Ademais de alcalde da súa cidade, nas eleccións de 1977 foi elixido deputado nas Cortes Españolas, así como parlamentario na cámara vasca en 1984 e 1986.

Avogado de profesión e profesor universitario durante máis de corenta anos, foi un dos precursores no País Vasco do concepto do desenvolvemento sustentable. Participou en diferentes foros cidadáns, sociais e universitarios. É promotor da asociación Bizitza-Berria de apoio ás persoas sen fogar de Vitoria.

Durante o seu mandato, Vitoria alcanzou cotas elevadas de benestar e calidade de vida,«'El País Semanal' analiza la calidad de vida de cada ciudad española». El País. 28 de febreiro de 1997. e a súa xestión foi recoñecida por multitude de organismos locais,Daniel González. «Cuerda, 'Celedón de Oro' por su "continuo esfuerzo" por Vitoria». El Correo. 3 de xullo de 2011. nacionaisPremio Naider Ciudad, Territorio y Sociedad. 2007. e internacionais.Cruz Roja Española. «Los Príncipes de Asturias presidirán el acto central de la celebración del Día Mundial de la Cruz Roja y de la Media Luna Roja ». 4 de maio de 2012. Foi pioneiro na incorporación do medio ambiente como variable estratéxica de xestión urbana; construíu un tupido tecido social na cidade baseado nunha rede de equipamentos socio-culturais e deportivos de primeira orde;Gizarte Etxeak Consultado o 31 de agosto de 2025 abandeirou a loita contra a discriminación e a favor da inclusión social das persoas menos favorecidas; en 1994 recibiu Premio Gehitu do País Vasco e o Premio Triángulo Rosa do Colectivo de Gais e Lesbianas de Madrid por ser o primeiro cargo público en abrir un Rexistro de Unións Civís tanto para parellas heterosexuais como homosexuais; liderou a axuda á cooperación municipalista co desenvolvemento socio-económico dos países do chamado Terceiro Mundo; deseñou un modelo urbanístico pensado para o cidadán; puxo en funcionamento un campus da Universidade do País Vasco e desenvolveu un proceso integral de rehabilitación do centro urbano medieval da cidade recoñecido a nivel europeo (Premio Europa Nostra en 1982).

José Ángel Cuerda foi sucedido na alcaldía por Alfonso Alonso, do Partido Popular, que lle concedeu a Medalla de Ouro da cidade, máxima distinción que outorga o Concello.

 Notas 

Categoría:Nados en 1934
Categoría:Nados en Vitoria
Categoría:Políticos de Eusko Alkartasuna
Categoría:Políticos do PNV
Categoría:Alcaldes de Vitoria
Categoría:Políticos do País Vasco
Categoría:Deputados no Congreso dos Deputados (Lexislatura constituínte)